Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: hogy a megismert és kigyűjtött személyes adatokat a személyes adatok védelméről és a közérdekű adatok nyilvánosságáról szóló 1992. évi LXIII. törvény 32. §-ának megfelelően kezeli és használja föl. E nyilatkozatban köteles megadni az
Paragraph Index: 1725

(1) bek. — lejárta előtti adattovábbításra a történelmi eseményekkel kapcsolatos kutatások eredményeinek bemutatása céljából külföldi tudományos intézettel adatvédelmi szerződést kössön. Ebben az esetben az érintett, illetve halála esetén bármely örököse vagy hozzátartozója a védelmi idő lejárta előtt az adattovábbítást megtilthatja. [24/A. § (3)—(4) bek.] Az államtitkot vagy szolgálati titkot tartalmazó iratban a minősítő által meghatározott érvényességi idő lejártáig csak a minősítő engedélyével folytatható kutatás [25. § (1) bek.]. Az egyes fontos tisztségeket betöltő személyek ellenőrzéséről és a Történeti Hivatalról szóló 1994. évi XXIII. törvény a hivatal kezelésében lévő iratokban való kutatást az Ltv. szabályaihoz képest néhány eltéréssel teszi lehetővé. Ezek szerint a védelmi idő továbbra is az Ltv. 24. § (1) bekezdésében foglalt 30, 60, 90 év, ennek lejárta előtt ezekben az iratokban is szükséges a kutatáshoz az érintett, illetve halála esetén bármely örököse, vagy hozzátartozója engedélye. Továbbíthatók azok az iratok, melyek az érintett nyilvános szereplésére, illetve közéleti, politikai tevékenységére valamint az állami szervek hatáskörében eljáró személynek feladatkörével összefüggő személyes adatára vonatkoznak, amennyiben az irat keletkezésétől számított 15 év eltelt, és a kutatásra tudományos célból van szükség [25/G. § (4) bek. a)]. A fentiek mellett azonban a törvény azt is kimondja, hogy a törvény hatálybalépését követő 90 évig csak az érintett, illetőleg annak halála után bármely örököse vagy hozzátartozója engedélyével kutathatók a különleges adatok, kivéve a büntetett előéletre vonatkozó adatokat. Különleges adat az Avtv. 2. § 2. pontja szerint a faji eredetre, a nemzeti, nemzetiségi és etnikai hovatartozásra, a politikai véleményre vagy pártállásra, a vallásos vagy más meggyőződésre, az egészségi állapotra, a kóros szenvedélyre, a szexuális életre, valamint a büntetett előéletre vonatkozó személyes adat [25/G. § (4) bek. b)]. 2000/88/II. szám Nem minősített adat esetén is, illetve ha az adat nyilvánosságra hozatalát törvény nem is korlátozza, csak az Ltv.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes